Amussu adelsan, d tiktiwin i yessduklen kra n widak yesran i wesnerni n yemdanen d tmetti isen-d-yezzin sumata, izdi-ten yiwen yiswi deg yal ahric, γef wanecta ad naf aṭas degsen snulfan-d tidukliwin yemxalafen. Tidukla tadelsant n Yusef Uqasi tlul-d deg useggas n 1992 di lɛarc n At Jennad, taγiwant n tmizart, taneggarut-a tesɛa assaγ deg ubeddel n temetti di temnadt-a ladγa imi teldi irebbi i yedles i yellan deg ubrid n tatut.